Θέμα 4ο
4.1
Σε μια υπολογιστική τομογραφία θώρακος, ο γιατρός του τμήματος ζητά, συνοδευτικά του συμβατικού πρωτοκόλλου, την μελέτη οστικών μεταστάσεων. 
α) Ποια τεχνική παράμετρο πρέπει να μεταβάλλετε, σε σχέση με το συμβατικό πρωτόκολλο εξέτασης, προς ανάδειξη των οστών; (μονάδες 5)
β) Από ποιες επιμέρους παραμέτρους περιγράφεται η συγκεκριμένη τεχνική, μεταβολή των οποίων θα επιτρέψει την μελέτη των οστών; (μονάδες 5)
γ) Μπορεί σε μια συμβατική εξέταση να απαιτούνται περισσότερες από μια επιλογές αντιστοίχισης; Αιτιολογήστε την απάντησή σας δίνοντας ένα χαρακτηριστικό παράδειγμα. (μονάδες 3)
Μονάδες 13

4.2
Σε μια υπολογιστική τομογραφία θώρακος, ο γιατρός του τμήματος σας ζητάει να λάβετε σε μια περιοχή τομές πάχους 5 χιλιοστά (mm) που θα επικαλύπτονται μεταξύ τους. 
α) Τι βήμα τραπεζιού θα επιλέξετε σε σχέση με το πάχος τομής, μεγαλύτερο ή μικρότερο (μονάδες 3) και γιατί; (μονάδες 4) 
β) Ποιο είναι το πλεονέκτημα της παραπάνω επιλογής (μονάδες 4) και ποιο το μειονέκτημα της; (μονάδες 5). 
Μονάδες 12




